الشباب الوقتي مشكلته ان هو ضعيف. هو بيقعد على القهوة ليه؟ هو مش قادر يعيش وسط الضغوط اللي مضغوط مضغوط عليه في البيت ومضغوط عليه في اي شغل بيشتغله ومضغوط عليه من المجتمع
ما هو مضغوط عليه بالاعلام. مضغوط عليه من كل ناحية. فهو مش قادر. في الاخر بيهرب من المجتمع. شباب دلوقتي عايش جوة بيوت زجاجية. قافلها على نفسه. بيبص على المجتمع من برة وما فيش حد
من جواه وبيضحك في وش الناس. عشان كل الناس يتهيأ لها ان هو سعيد. مؤمن وهو بيتقطع. مؤمن جوة بيتفرج. قاعد يضحك في وش الدنيا كلها عشان يعمل نفسه مش محتاج حد في حاجة وهو من جوة قلبه بيبكي وبيصرخ بس مش لاقي صدر حنين مش لاقي حد يسمعه عشانه مش يسمعه عشان مصلحة. الشباب تعبان
الشباب عايز يبقى قوي لان هو دلوقتي تعبان ومزلوم ومهضوم حقه وقدامه تحديات كبيرة لازم يبقى قوي. طب ابقى قوي ازاي ؟ هي تبقى قوية ازاي عندي تلاتين سنة ما اتجوزتش ومش عارفة يتقدم لي عريس ولا لأ ونزرات عينين اهلي وهم بيبصوا لي باشفاق بتقتلني. وكل ما
واحدة تقابلني وتقول لي يا بنتي اتقدم لك حد ولا لأ ؟ باحس ان انا باموت ، وكل ما باحضر فرح واحدة صاحبتي اصغر مني. تحس ان انا باتقطع ، اواجه ده ازاي ؟ عايزة تبقى عايز ابقى قوي
وقوية ازاي ؟ ابقى نفسيتي قوية ازاي ؟ وانا مش قادر. انا ضعيف وامكانياتي المادية ضعيفة. نزرة الحرمان اللي في عينين ولادي بتقطعني نزرة الحرمان اللي في عينين زوجتي متقطعة ابقى قوي ازاي ؟ عشان اقدر انزل واكافح. الذكر هو سر القوة. فالسيدة فاطمة راحت للنبي عليه الصلاة والسلام
يا رسول الله انا عايز خادم. عايز خادم ليه ؟ ما عنديش غسالة فول اوتوماتيك احط فيها الهدوم تطلع لي سليمة. ما عنديش آآ كولدير وما عنديش تلاجة وما فيش اجهزة كهرباء
وهي ما فيش واحدة بتيجي تمسح لي الشقة كل اسبوع. ما فيش الكلام ده انا تعبانة. تعبانة في شغل البيت. النبي عليه الصلاة والسلام قال لها ازا اويت الى الفراش. لما تيجي تنامي فكوني
سبحان الله ثلاث وثلاثين. تلاتة وتلاتين مرة. والحمد لله سلاسة وسلاسين. تلاتة وتلاتين مرة. والله اكبر اربع وثلاثين مرة. يبقى المجموع كم؟ مية مرة. فذلك خير لك من خير. يعني ذكر الله يديك قوة على انك تجمعي ما بين دينك ودنيتك وتقومي بكل المهام اللي وراك. بكل قوة
وبكل كفاءة ما دام ادمنت ذكر الله. ذكر ربنا هيخليك تقدر. ذكر ربنا هيخليك قوي. ذكر ربنا هيخلي عندك قوة نفسية في مواجهة الحياة